24 



R. F. Fristedt, 



contra scorbutum, per aliquot dies continuation, teste Johanne Langio. Item vinum ab- 

 sintliiacum potum prsestat, ventriculum confortat, digestionem promovet, adpetentiam 

 excitat, bumorum putrefactiones prohibet, urinam et bilera pellit, hepatis et lienis 

 obstruxiones aperit, adversus venena et pestem peculiari dote pollet, febribus diutur- 

 nis auxiliatur et in ictero et hydrope multum commendatur ; quo se foeniinam Pla- 

 terus ictero laborantem, cseteris medicamentis nihil proficientibus, curasse gloriatur. 

 Succus absynthii potus cum aceto lumbricos ventris interficit et fungorum venenum 

 ef'ficaciter infringit. In peste quoque absinthium plurimuin valet; dr. j absynthii 

 in propria urina sumpta firmum est rusticorum presidium in peste, ait Sybillinus. 



Alii absynthium viride cum sale devorant atque se hoc modo ssepius contra 



pestem prseservant. Sal absynthii in peste quoque arcanum excellensque est re- 

 medium, quod affirmat Droatus in Consilio de peste: Inter csetera, inquit, quae 

 in peste ciendo sudori accommodatissima sunt, sal ex absinthio primas tenet, qui 

 non modo minima dosi exhibitus copiosissime sudorem concitat, verum etiam hujus 

 malignitati potentissinie resistit; dautur grana x vel scr. j, in fortioribus ex vino albo 

 vel aqua cardui benedicti aut aqua citri vel conserva rosarum. Hoc uno remedio, 

 ait, plures sunt servati a peste A. 1567. Idem sal in oleo absynthii resolutus pra> 

 stans remedium est in paralysi, quando nimirum membra sunt resoluta, si eo inun- 

 gantur; quo quidem remedio persona quidam illustris curata fuit. Valet quoque mi- 

 rifice in febribus quotidianis et tertianis. Oleum absyntbii stomacbum calefacit et 

 confortat, flatus dissipat, adpetentiam excitat, cibi concoctionem adjuvat, quin etiam 

 ventri et umbilico inunctum lumbricos ventris necat. Cum vino aromatico vel mal- 

 vatico calide bibitum mox sedat dolorem colicum et flatulentum. 



ABSINTHIUM PONTICUM J ). 

 Vulgari par est in facultate, prsefertur tamen a Galeno ad jecinoris et ven- 

 triculi inflammationes. Conserva ex hujus floribus cum saccharo parata et quotidie 

 tribus horis ante cibum semiuncia} poudcre exhibita praiclaram et efficaeem vim 

 habct ad aquam intercutem, corpore tamen aliquoties prius purgato; etenim quosdam 

 novit hydropicos Matthiolus quoque deploratos, qui ex hujus conserve longo usu 

 sanitati integral restituti sunt. 



ABSINTHIUM MAEINUM 

 Specie et gustu absinthio communi fere simile est. Non in frequenti admo- 

 dum usu apud medicos est. Folia ejus decocta cum lenticula in aqua vel vino, ad- 

 jecto melle, interaneorum animalia et teretes tineas enecat, teste Dioscoride. 



ACANTHUS ITALICUS 3 ). 

 Folia digerendi facultatem obtinent mediocrem. Radicem habet longam, mu- 

 cosam et glutinosam, exsiccante vi preeditam, ob id tabidis et convulsis mirifice 

 prodest. 



J ) Abs. : Diosc. p. p., Abs. pont. : Matth. ct al. Artemisia pontica L. 



2 ) Diosc. et patrum nonnull. Artemisia maritima L. collect. 



3 ) Acanth.; Diosc; Ac. it. Matth., Cord, in Diosc. ct alior. Acanthus mollis L. 



